આ મુદ્દે પોસ્ટમોર્ટમ કરનાર અમદાવાદ ‌સિવિલ હો‌સ્પિટલના ડો. એમ. બી. ઘેલાણીએ જણાવ્યું છે કે આ કેસમાં ગળું દબાવી બોથડ પદાર્થથી ઇજા પહોંચાડતાં તેમનું મૃત્યુ થયું છે રોડ અકસ્માતમાં તેમનું મોત થયું નથી. વીરમગામ રૂરલ પોલીસ સ્ટેશનના એએસઆઇ મહેશભાઇ બારોટે જણાવ્યું છે કે અમે બંદોબસ્તમાં હોવાને કારણે પોસ્ટમોર્ટમ રિપોર્ટ લેવા હોસ્પિટલમાં જઇ શક્યા નથી જેથી અમને મોતનું સાચું કારણ જાણવા મળ્યું નથી.